ྨ་ཉི་ཟླའི་གདན་གྱི་སྟེང་དུ་སློབ་མ་དེ་ཉིད་རྒྱུའི་ཡི་གེ་ཧཱུྃ་མཐིང་ནག་ཡོངས་སུ་
གྱུར་པ་ལས༔ ཧཱུཾཿ བཛྲ་ས་མ་ཡ་ཛཿཛཿ ཨ་བེ་ཤ་ཡ་ཕེ་ཕེ༔ ཞེས་ཡེ་ཤེས་དབབ་པ་དེ་ཉིད་ཇི་སྲིད་གདོད་མའི་མགོན་པོའི་གོ་འཕང་མངོན་དུ་མ་གྱུར་བར་དུ་འགྱུར་མེད་རབ་ཏུ་
གནས་ཤིང་ཡོངས་སུ་རྫོགས་ཏེ་བརྟན་པར་གྱུར་ཅིག༔ ཏིཥྛ་བཛྲ་སྟཱཾ༔ དེ་ནས་མེ་ཏོག་འཐོར་བ་ནི༔ ཧོཿ བུ་ཁྱོད་སྔོན་ནས་ལས་འབྲེལ་གྱི༔ ལྷག་པའི་ལྷ་མཆོག་རིགས་གང་ལ༔ རྟེན་
འབྲེལ་མེ་ཏོག་དབབ་པ་རུ༔ མཆོག་གསུམ་བདེན་པས་བྱིན་གྱིས་རློབས༔ བཛྲ་པུཥྤ་པྲ་ཏཱིཙྪ་ཧོཿ དེ་ནས་མིག་དར་བསལ་ལ༔ ཧོཿ བུ་ཁྱོད་མ་རིག་རྨོངས་པ་ཡིས༔ རང་སྣང་ཡེ་ཤེས་
དཀྱིལ་འཁོར་ལྷ༔ སྒྲིབ་བྱེད་གཟུང་འཛིན་བག་ཆགས་སྒྲིབ༔ ཡེ་ཤེས་གསེར་གྱི་ཐུར་མས་དབྱེ༔ ཛྙཱ་ན་ཙཀྵུ་པྲ་བེ་ཤ་ཡ་ཕཊ༔ ཅེས་བསལ་ནས་རང་སྣང་ཡེ་ཤེས་ཀྱི་དཀྱིལ་འཁོར་མངོན་
༥དུ་མཐོང་བར་བསམ༔ དེ་ནས་བུམ་པའི་དབང་བསྐུར་བ་ནི༔ ཧཱུྃ༔ བུམ་པ་ལྷུན་གྲུབ་གཞལ་ཡས་ཁང་༔ ཡང་ཁྲོས་སྐུ་ཡི་དཀྱིལ་འཁོར་རྫོགས༔ སྐལ་ལྡན་ཁྱོད་ལ་དབང་བསྐུར་བས༔ ལུས་
66
N18

གཏེར་བདུད་འཇོམས་གླིང་པའི་གསུང་།གསར།
སྒྲིབ་དག་ནས་བུམ་དབང་ཐོབ༔ རྡོ་རྗེ་སྐུ་ཡི་གྲོང་དུ་སྨིན༔ གཟུགས་སྐུས་འགྲོ་བ་འདུལ་བར་ཤོག༔ རྩ་སྔགས༔ ཀཱ་ཡ་ཨ་བྷི་ཥིཉྩ་ཨཽ༔ དེ་ནས་ཡང་ཁྲོས་སྐུ་གཏད་ལ༔ ཧཱུྃ༔ སྐལ་ལྡན་
རིགས་ཀྱི་བུ་ཁྱོད་ལ༔ ཡང་ཁྲོས་ནག་པོའི་དབང་བསྐུར་རོ༔ ལུས་ཀྱི་རྩ་ཁམས་དབྱིངས་སུ་དག༔ ཡེ་ཤེས་སྒྱུ་མའི་སྐུ་ཐོབ་ཤོག༔ རྩ་སྔགས༔ ཀཱ་ཡ་ཨ་བྷི་ཥིཉྩ་ཨཽ༔ རྡོ་རྗེ་ཡང་ཁྲོས་སྐུ་
གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔རྡོ་རྗེ་ཡང་ཁྲོས་དབང་བསྐུར་རོ༔ རྡོ་རྗེ་རིགས་ཀྱི་ཆེ་མཆོོག་སྐུ༔ མངོན་གྱུར་ཐུགས་མཆོག་ཡོངས་རྫོགས་ཤོག༔ རྩ་སྔགས༔
ཀཱ་ཡ་ཨ་བྷི་ཥིཉྩ་ཨཽ༔ དེ་ནས་རཏྣ་ཡང་ཁྲོས་སྐུ་གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ རཏྣ་ཡང་ཁྲོས་དབང་བསྐུར་རོ༔ རིན་ཆེན་རིགས་ཀྱི་ཆེ་མཆོག་སྐུ༔ མངོན་གྱུར་ཡོན་
ཏན་ཡོངས་རྫོགས་ཤོག༔ རྩ་སྔགས༔ ཀཱ་ཡ་ཨ་བྷི་ཥིཉྩ་ཨཽ༔ དེ་ནས་པདྨ་ཡང་ཁྲོས་སྐུ་གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ པདྨ་ཡང་ཁྲོས་དབང་བསྐུར་རོ༔ པདྨ་རིགས་ཀྱི་ཆེ་
མཆོག་སྐུ༔ མངོན་གྱུར་གསུང་མཆོག་ཡོངས་རྫོགས་ཤོག༔ རྩ་སྔགས༔ ཀཱ་ཡ་ཨ་བྷི་ཥིཉྩ་ཨཽ༔ དེ་ནས་ཀརྨ་ཡང་ཁྲོས་སྐུ་གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ ཀརྨ་ཡང་ཁྲོས་
100

དབང་བསྐུར་རོ༔ ཀརྨ་རིགས་ཀྱི་ཆེ་མཆོག་སྐུ༔ མངོན་གྱུར་ཕྲིན་ལས་ཡོངས་རྫོགས་ཤོག༔ རྩ་སྔགས༔ ཀཱ་ཡ་ཨ་བྷི་ཥིཉྩ་ཨཽ༔ དེ་ནས་འཇམ་དཔལ་ནག་པོའི་སྐུ་
གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ འཇམ་དཔལ་ནག་པོའི་དབང་བསྐུར་རོ༔ དེ་བཞིན་གཤེགས་པ་ཐམས་ཅད་ཀྱི༔ མཁྱེན་རབ་དབང་ཕྱུག་མཆོག་ཐོབ་ཤོག༔ རྩ་སྔགས༔
ཀཱ་ཡ་ཨ་བྷི་ཥིཉྩ་ཨཽ༔ དེ་ནས་རྟ་མགྲིན་དམར་པོའི་སྐུ་གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ རྟ་མགྲིན་དམར་པོའི་དབང་བསྐུར་རོ༔ དེ་བཞིན་གཤེགས་པ་ཐམས་ཅད་ཀྱི༔ བརྩེ་བའི་
ཐུགས་རྗེ་མཆོག་ཐོབ་ཤོག༔ རྩ་སྔགས༔ ཀཱ་ཡ་ཨ་བྷི་ཥིཉྩ་ཨཽ༔ དེ་ནས་ཕྱག་ན་རྡོ་རྗེའི་སྐུ་གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ ཕྱག་ན་རྡོ་རྗེའི་དབང་བསྐུར་རོ༔ དེ་བཞིན་
གཤེགས་པ་ཐམས་ཅད་ཀྱི༔ མཐུ་སྟོབས་མ་ལུས་མཆོག་ཐོབ་ཤོག༔ རྩ་སྔགས༔ ཀཱ་ཡ་ཨ་བྷི་ཥིཉྩ་ཨཽ༔ དེ་ནས་ཁྱུང་ལྔ་གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ ཡེ་ཤེས་ཁྱུང་ལྔའི་
དབང་བསྐུར་རོ༔ གཏི་མུག་ལས་བྱུང་ཀླུ་གཉན་གདོན༔ བསམ་པ་ཙམ་གྱིས་སྒྲོལ་ནུས་ཤོག༔ རྩ་སྔགས༔ ཀཱ་ཡ་ཨ་བྷི་ཥིཉྩ་ཨཽ༔ དེ་ནས་སྡིག་པ་རཱ་ཙ་གཏད་ལ༔ ཧཱུྃ༔ སྐལ་ལྡན་རིགས་ཀྱི་
101

གཏེར་བདུད་འཇོམས་གླིང་པའི་གསུང་།གསར།
བུ་ཁྱོད་ལ༔ ཕྲིན་ལས་ལྕགས་སྡིག་དབང་བསྐུར་རོ༔ ཞེ་སྡང་ལས་གྱུར་རྒྱལ་འགོང་གདོན༔ བསམ་པ་ཙམ་གྱིས་སྒྲོལ་ནུས་ཤོག༔ རྩ་སྔགས༔ ཀཱ་ཡ་ཨ་བྷི་ཥིཉྩ་ཨཽ༔ དེ་ནས་ཕག་ནག་མགོ་
དགུ་གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ ཡེ་ཤེས་ཕག་མོའི་དབང་བསྐུར་རོ༔ གཟུང་འཛིན་རྣམ་རྟོག་ནད་རིམས་གདོན༔ མ་ལུས་བརླག་པའི་དབང་ཐོབ་ཤོག༔ རྩ་སྔགས༔
ཀཱ་ཡ་ཨ་བྷི་ཥིཉྩ་ཨཽ༔ དེ་ནས་ཕག་མོ་རིགས་ལྔ་གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ ཁྲོས་མ་རིགས་ལྔའི་དབང་བསྐུར་རོ༔ འཁོར་འདས་ཤེས་རབ་ཡུམ་གྱི་མཁར༔ འུབ་ཆུབ་
རོལ་པའི་དབང་ཐོབ་ཤོག༔ རྩ་སྔགས༔ ཀཱ་ཡ་ཨ་བྷི་ཥིཉྩ་ཨཽ༔ དེ་ནས་སྒོ་མ་བཞིའི་སྐུ་གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ སྒོ་མ་བཞི་ཡི་དབང་བསྐུར་རོ༔ ཕྲིན་ལས་རྣ་བཞི་
ལྷུན་གྲུབ་ནས༔ གང་འདུལ་འགྲོ་དོན་མཐར་ཕྱིན་ཤོག༔ རྩ་སྔགས༔ ཀཱ་ཡ་ཨ་བྷི་ཥིཉྩ་ཨཽ༔ དེ་ནས་སྔགས་འཁོར་གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ རྡོ་རྗེ་གསུང་གི་དབང་
བསྐུར་རོ༔ བཟླས་པ་སྔགས་ཀྱི་དབང་ཐོབ་ནས༔ རླུང་ཁམས་གནས་སུ་དག་པར་ཤོག༔ རྩ་སྔགས༔ ཝཱཀ་ཨ་བྷི་ཥིཉྩ་ཨཱཿ དེ་ནས་ཐོད་པ་བདུད་རྩི་ཐོགས་ཏེ༔ ཧཱུྃ༔ སྐལ་ལྡན་རིགས་ཀྱི་བུ་
102

ཁྱོད་ལ༔ གསང་ཆེན་བདུད་རྩིའི་དབང་བསྐུར་རོ༔ ངག་སྒྲིབ་དག་ནས་གསང་དབང་ཐོབ༔ རྡོ་རྗེའི་གྲོང་དུ་སྨིན་པར་ཤོག༔ རྩ་སྔགས༔ ཝཱཀ་ཨ་བྷི་ཥིཉྩ་
ཨཱཿ དེ་ནས་སྔགས་ཕྲེང་གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ སྔགས་ཀྱི་ཕྲེང་བའི་དབང་བསྐུར་རོ༔ གསང་སྔགས་རིག་སྔགས་གཟུངས་སྔགས་རྣམས༔ བཟླས་པ་ཙམ་
གྱིས་འགྲུབ་གྱུར་ཅིག༔ རྩ་སྔགས༔ ཝཱཀ་ཨ་བྷི་ཥིཉྩ་ཨཱཿ དེ་ནས་རལ་གྲི་གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ རྡོ་རྗེ་ཐུགས་ཀྱི་དབང་བསྐུར་རོ༔ སྒོམ་པ་ཏིང་འཛིན་དབང་ཐོབ་
ནས༔ ཐིག་ལེ་གནས་སུ་དག་པར་ཤོག༔ རྩ་སྔགས༔ ཙིཏྟ་ཨ་བྷི་ཥིཉྩ་ཧཱུྃ༔ དེ་ནས་ཧཱུྃ་དང་ཧྲཱིཿཡིག་གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ ཐུགས་སྲོག་ས་བོན་འདི་གཏད་པས༔
ཡིད་སྒྲིབ་དག་ནས་ཤེར་དབང་ཐོབ༔ རྡོ་རྗེའི་གྲོང་དུ་སྨིན་གྲོལ་ཤོག༔ རྩ་སྔགས༔ ཙིཏྟ་ཨ་བྷི་ཥིཉྩ་ཧཱུྃ༔ དེ་ནས་རིག་མ་གཏད་ལ༔ ཧོཿ སྐལ་ལྡན་སྐྱེས་མཆོག་དམ་པ་ཁྱོད༔ ཤེས་རབ་
༣ ཡུམ་གྱི་མཁའ་ལ་སྤྱོད༔ སྣང་ཞིང་སྲིད་པ་རང་བཞིན་ཡབ༔ བདག་མེད་སྟོང་པ་ངོ་བོ་ཡུམ༔ འཁོར་འདས་འུབ་ཆུབ་ཡུམ་གྱི་མཁའ༔ རང་བྱུང་ལྷུན་གྲུབ་བདེ་ཆེན་རོལ༔ ཀུན་བཟང་
18
103

གཏེར་བདུད་འཇོམས་གླིང་པའི་གསུང་།གསར།
ཆོས་སྐུའི་དབང་ཐོབ་ཤོག༔ རྩ་སྔགས༔ ཙིཏྟ་ཨ་བྷི་ཥིཉྩ་ཧཱུྃ༔ དེ་ནས་ཐིག་ལེ་སྣ་ལྔ་གཏད་ལ༔ ཀྱེ་ཧོ་སྐལ་ལྡན་རིགས་ཀྱི་བུ༔ གདོད་ནས་ཡེ་ཤེས་ལྷན་སྐྱེས་ལྷ༔ འཁོར་འདས་རྫོགས་པའི་ཡེ་
ཤེས་ལྔ༔ ཞལ་ཕྱག་མཚན་མ་བྲལ་བའི་སྐུ༔ ཐིག་ལེ་ཉག་གཅིག་ཆོས་ཀྱི་སྐུ༔ ཀ་དག་ཚིག་དབང་ཐོབ་པར་ཤོག༔ རྩ་སྔགས༔ སརྦ་ཨ་བྷི་ཥིཉྩ་སྭཱ༔ དེ་ནས་མེ་དཔུང་གཏད་ལ༔ ཧཱུྃ༔
སྐལ་ལྡན་རིགས་ཀྱི་བུ་ཁྱོད་ལ༔ ཡེ་ཤེས་མེ་ལྕེའི་དབང་བསྐུར་བས༔ རྒྱལ་ཀུན་ཡོན་ཏན་ཡོངས་རྫོགས་ནས༔ རཱུ་དྲ་ཀུན་གཞོམ་དབང་ཐོབ་ཤོག༔ྋརྩ་སྔགས༔ སརྦ་ཨ་བྷི་ཥིཉྩ་སྭཱ༔
དེ་ནས་རིན་ཆེན་དབྱུག་ཏོ་ཐོགས་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ ཡོན་ཏན་ཡོངས་རྫོགས་རིན་ཆེན་ནོར༔ གཏད་དོ་རྒྱལ་བ་ཐམས་ཅད་ཀྱི༔ ཡོན་ཏན་ཡོངས་རྫོགས་དབང་ཐོབ་
ཤོག༔ རྩ་སྔགས༔ སརྦ་ཨ་བྷི་ཥིཉྩ་སྭཱ༔ དེ་ནས་འོད་ལྔའི་ཐིག་ལེ་གཅིག་གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ ཐིག་ལེ་ཉག་གཅིག་དབང་བསྐུར་རོ༔ སེམས་ཉིད་ཆོས་སྐུའི་གཞི་རུ་
འཕོས༔ འཁྲུལ་མེད་དབྱིངས་སུ་ཕྱམ་བརྡལ་ཡན༔ ཨ་ཨ་ཨ༔ ཕཊ༔ དེ་ནས་ལྕགས་ཧོམ་གཏད་ལ༔ ཧོཿ སྐལ་ལྡན་རིགས་ཀྱི་བུ་ཁྱོད་ལ༔ ལས་ཀྱི་བྲུབ་ཁུང་འདི་གཏད་པས༔
104

དབང་
無៖
ཞིང་བཅུའི་དགྲ་བགེགས་མ་ལུས་པ༔ བཀུག་ཅིང་བྲུབ་པའི་དབང་ཐོབ་ཤོག༔ རྩ་སྔགས༔ ཀརྨ་ཨ་བྷི་ཥིཉྩ་ཧཱ༔ དེ་ནས་ཕུར་པ་ཐུན་རྫས་གཏད་ལ༔ ཧཱུྃ༔ སྐལ་
ལྡན་རིགས་ཀྱི་བུ་ཁྱོད་ལ༔ བསྒྲལ་ཆས་ཐུན་མཚོན་འདི་གཏད་པས༔ ཞིང་བཅུའི་དགྲ་བགེགས་མ་ལུས་པ༔ མནན་བསྒྲལ་བརླག་པའི་དབང་ཐོབ་ཤོག༔ རྩ་སྔགས༔ ཀརྨ་ཨ་བྷི་ཥིཉྩ་ཧཱ༔
དེ་ནས་མེ་ཧོམ་ཐོགས་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ གྲུ་གསུམ་མེ་དཀྱིལ་འདི་གཏད་པས༔ ཞིང་བཅུའི་དགྲ་བགེགས་མ་ལུས་པ༔ བསྲེག་ཅིང་གཞོམ་པའི་དབང་ཐོབ་ཤོག༔
རྩ་སྔགས༔ ཀརྨ་ཨ་བྷི་ཥིཉྩ་ཧཱ༔ དེ་ནས་གཏོར་མ་ཐོགས་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ བསྒྲུབ་རྫས་གཏོར་མ་འདི་གཏད་པས༔ རྟ་མགྲིན་ཡང་ཁྲོས་ནག་པོ་ཡི༔ རྟེན་དང་
བརྟེན་པའི་དཀྱིལ་འཁོར་ལྷ༔ སྒྲུབ་པའི་དབང་མཆོག་ཡོངས་ཐོབ་ཤོག༔ རྩ་སྔགས༔ བ་ལིཾ་ཏ་ཨ་མཎྜལ་ཨ་བྷི་ཥིཉྩ་ཨོཾ་ཨཱཿཧཱུྃ་ཧྲཱིཿ སྭཱ་ཧཱ༔ དེ་ནས་བཀྲ་ཤིས་རྟགས་བརྒྱད་ཐོགས་ལ༔ ཧཱུྃ༔
༣ སྐལ་ལྡན་རིགས་ཀྱི་བུ་ཁྱོད་ལ༔ བཀྲ་ཤིས་རྟགས་བརྒྱད་དབང་བསྐུར་བས༔ རྣམ་མཁྱེན་སངས་རྒྱས་གོ་འཕང་མཆོག༔ ཡོངས་ཐོབ་བདེ་མཆོག་དབང་ཐོབ་ཤོག༔ རྩ་སྔགས༔ མངྒ་ལཾ་
105

གཏེར་བདུད་འཇོམས་གླིང་པའི་གསུང་།གསར།
ཨ་བྷི་ཥིཉྩ་ཧཱུྃ༔ དེ་ནས་རྒྱལ་སྲིད་སྣ་བདུན་གཏད་ལ༔ ཧཱུྃ༔ སྐལ་ལྡན་རིགས་ཀྱི་བུ་ཁྱོད་ལ༔ རྒྱལ་སྲིད་སྣ་བདུན་དབང་བསྐུར་རོ༔ གདོད་མའི་མགོན་པོའི་གོ་འཕང་མཆོག༔ ཆོས་སྐུའི་རྒྱལ་
ས་ཟིན་པར་ཤོག༔ རྩ་སྔགས༔ མ་ཎི་རཏྣ་ཨ་བྷི་ཥིཉྩ་ཧཱུྃ༔ ས་མ་ཡ༔ དེ་ལྟར་དབང་གི་བྱ་བ་ལ་འཇུག་པའི་ཚེ་མདུན་བསྐྱེད་པདྨ་དབང་གི་ལྷ་ཚོགས་རྣམས་ཀྱི་སྐུ་ལས་འོད་དཀར་བདུད་རྩིའི་རང་བཞིན་འཕྲོས་ནས་ཐིམ་པས་བུམ་
དབང་༔ སྔགས་ཕྲེང་འོད་དམར་འཕྲོས་ནས་ཐིམ་པས་གསང་དབང་༔ ས་བོན་འོད་མཐིང་རིག་མར་བསྟིམ་པ་ཤེར་དབང་༔ ཡེ་ཤེས་འོད་ཐིག་འཕྲོས་ནས་ཐིམ་སྟེ་ཡེ་ཤེས་ཉམས་སུ་མྱོང་བ་ཚིག་དབང་༔ སྐྱེ་མེད་ཀྱི་ངོ་བོ་ཐིག་ལེ་ཐིམ་པས་ཆོས་སྐུར་སད་
པ་རྩལ་དབང་༔ ལྷ་རྣམས་ཀྱི་ཐུགས་ཀྱི་རང་གདངས་མཚོན་ཐུན་གཏད་པ་ཕྲིན་ལས་ཀྱི་དབང་༔ དཀྱིལ་འཁོར་དང་གཏོར་མ་གཏད་པ་སྒྲུབ་པའི་དབང་༔ བཀྲ་ཤི་རྟགས་བརྒྱད་དང་རྒྱལ་སྲིད་གཏད་པ་རྣམ་མཁྱེན་སངས་རྒྱས་ཀྱི་གོ་འཕང་ལ་བསྔགས་པ་
མཐའ་བརྟེན་ཏེ༔ ཐམས་ཅད་དབང་བཞིའི་ཡན་ལག་ཏུ་ངེས་པ་ཡིན་ནོ༔ མཐར་ནི་བཀྲ་ཤིས་བསྔོ་སྨོན་དང་༔ ཚོགས་ཀྱི་འཁོར་ལོ་རྒྱ་ཆེན་བསྐོར༔ འདི་ཐོབ་དམ་ལྡན་སྒྲུབ་པ་པོ༔ ཚེ་འདིར་རིག་འཛིན་ས་ཐོབ་འགྱུར༔ དོན་གཉིས་ལྷུན་གྲུབ་མཐུ་ལྡན་
ཏེ༔ འཁོར་འདས་ཡོངས་ཀྱི་སྲོག་ཐོབ་འགྱུར༔ མ་འོངས་ང་ཡི་བརྒྱུད་འཛིན་རྣམས༔ འཁོར་འདས་རང་སྣང་སྒྱུ་འཕྲུལ་ལས༔ གཞན་དུ་གདོད་ནས་གྲུབ་པ་ནི༔ ཆ་མེད་རྡུལ་ཙམ་ངས་མ་མཐོང་༔ དེ་ཕྱིར་རང་སྣང་ཡེ་ཤེས་ལྷ༔ ལྷན་སྐྱེས་ངང་ལས་
106

དབང་
བདུན་བྱོན།
ཆོག་
៖
མི་འདའ་བར༔ གཞན་དུ་རང་རྒྱུད་མི་འདའ་གནད༔ འདི་ནི་གནད་ཀྱི་དམ་པའོ༔ འདིར་སྣང་འཁོར་བའི་ཡུལ་གནས་ཀུན༔ རྨི་ལམ་ཉིད་དུ་སྣང་གྲུབ་བཞིན༔ དག་པའི་ཆ་ན་ལྷ་དང་ཞིང་༔ རང་རིག་ངོ་བོ་
ཡོངས་གྲུབ་བོ༔ འདི་ནི་ལྷན་སྐྱེས་ཆེན་པོ་ཡིན༔ གཞན་དུ་མ་འཁྲུལ་སྐལ་ལྡན་རྣམས༔ བུད་མེད་ཡེ་ཤེས་མཚོ་རྒྱལ་ཁྱོད༔ བཀའ་འདི་བརྡ་ཡི་རིས་སུ་ཐོབས༔ གཏེར་དུ་སྦོས་ལ་དམ་རྒྱས་ཐོབས༔ བཀའ་སྲུང་གནོད་སྦྱིན་དམར་ནག་དང་༔
གཟའ་བདུད་དུག་གི་སྤུ་གྲིས་སྲུངས༔ དམ་ཉམས་བསྟན་དགྲའི་སྙིང་ཁྲག་གསོལ༔ དམ་ལྡན་བུ་ལ་དབྱེར་མེད་སྲུངས༔ བཀའ་དང་དམ་ཚིག་གཉན་པོའི་རྒྱ༔ ས་མ་ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་རྒྱ༔ གཏད་རྒྱ༔ ཟབ་རྒྱ༔ གཉན་རྒྱ༔
ཨ་ཐཾ་རྒྱ༔ བདག་འདྲ་བདུད་འཇོམས་རྡོ་རྗེ་ངས། །མ་འགགས་འོད་གསལ་ངང་ནས་བཏོན། །ཆོས་ཉིད་དག་པའི་ཀློང་མཛོད་རྡོལ། །སུ་མ་མགུ་ཡང་ཞེ་བློ་བདེ། །སྨར་མདོ་བཀྲ་ཤིས་དགའ་འཁྱིལ་དུ། །དག་པར་ཕབ་པའི་ཡི་གེ་པ། །རྣལ་འབྱོར་ཕུན་
ཚོགས་བཀྲ་ཤིས་སོ། །དགེའོ། །དགེའོ། །དགེའོ། །སརྦ་མངྒ་ལཾ།
107
18

108

གསོལ་
གཅིག་གོ།
៖
109